cyanic-selkie/wikianc huggingface dataset:
মুহাম্মাদ
মক্কা বিজয়
এই ঘটনার পর মুহাম্মাদ কুরাইশদের কাছে তিনটি শর্তসহ পত্র প্রেরণ করেন এবং কুরাইশদেরকে এই তিনটি শর্তের যে কোনো একটি মেনে নিতে বলেন। শর্ত তিনটি হলো; কুরাইশরা জানালো যে, তারা শুধু তৃতীয় শর্তটি গ্রহণ করবে। কিন্তু খুব দ্রুত কুরাইশরা তাদের ভুল বুঝতে পারলো এবং আবু সুফিয়ানকে সন্ধি নবায়নের জন্য দূত হিসেবে মদিনায় প্রেরণ করলো। কিন্তু মুহাম্মাদ কুরাইশদের প্রস্তাব প্রত্যাখ্যান করলেন এবং মক্কা আক্রমণের প্রস্তুতি শুরু করলেন। ৬৩০ খ্রিষ্টাব্দে মুহাম্মাদ দশ হাজার সাহাবীর বিশাল বাহিনী নিয়ে মক্কাভিমুখে রওয়ানা হলেন। সেদিন ছিল অষ্টম হিজরির রমজান মাসের দশ তারিখ। বিক্ষিপ্ত কিছু সংঘর্ষ ছাড়া মোটামুটি বিনাপ্রতিরোধে মক্কা বিজিত হলো এবং মুহাম্মাদ বিজয়ীবেশে সেখানে প্রবেশ করলেন। তিনি মক্কাবাসীর জন্য সাধারণ ক্ষমার ঘোষণা দিলেন। তবে দশজন নর এবং নারী এই ক্ষমার বাইরে ছিল। তারা বিভিন্নভাবে ইসলাম ও মুহাম্মাদ এর কুৎসা রটাত। তবে এদের মধ্য হতেও পরবর্তীতে কয়েকজনকে ক্ষমা করা হয়। মক্কায় প্রবেশ করেই মুহাম্মাদ সর্বপ্রথম কাবাঘরে প্রবেশ করেন এবং সেখানকার সকল মূর্তি ধ্বংস করেন।  মুসলমানদের শান-শওকত দেখে এবং মুহাম্মাদ এর ক্ষমাগুণে মুগ্ধ হয়ে অধিকাংশ মক্কাবাসীই ইসলাম গ্রহণ করে। আল-কুরআনে এই বিজয়ের ঘটনা বিশেষভাবে আলোচিত আছে।
আরব বিজয়
মক্কা বিজয়ের পর মুহাম্মাদ হাওয়াজিন সম্প্রদায়ের আক্রমণের সমূহ সম্ভাবনা দেখতে পান। তাদের মুহাম্মাদের সেনাবাহিনী অপেক্ষা দ্বিগুণ সেনা সদস্য ছিল। বনু হাওয়াজিনরা মক্কার পুরনো শত্রু ছিল। বনু সাকিফরা (তায়েফ নগরীর বাসিন্দারা) মক্কা-বিরোধী নীতি গ্রহণ করে এবং বনু হাওয়াজিনদের সাথে যোগ দেয়। মুহাম্মাদ হাওয়াজিন ও সাকিফদের হুনাইনের যুদ্ধে পরাজিত করেন।
মৃত্যু
বিদায় হজ্জ থেকে ফেরার পর হিজরি ১১ সালের সফর মাসে মুহাম্মাদ জ্বরে আক্রান্ত হন। জ্বরের তাপমাত্রা প্রচণ্ড হওয়ার কারণে পাগড়ির উপর থেকেও উষ্ণতা অনুভূত হচ্ছিল। অসুস্থ অবস্থাতেও তিনি এগারো দিন নামাজের ইমামতি করেন। অসুস্থতা তীব্র হওয়ার পর তিনি সকল স্ত্রীর অনুমতি নিয়ে আয়িশার গৃহে অবস্থান করতে থাকেন। বলা হয়, এই অসুস্থতা ছিল খাইবারের এক ইহুদি নারীর তৈরি বিষ মেশানো খাবার গ্রহণের কারণে। স্ত্রী আয়িশার কোলে মাথা রেখে, তিনি আয়িশাকে তার সর্বশেষ পার্থিব সম্পত্তি (সাত কিংবা আট দিনার) দান করে দিতে বলেন (কথিত আছে তা তিনি বলেন মৃত্যুর এক দিন পূর্বে), এরপর তিনি তার জীবনের সর্বশেষ উক্তিটি উচ্চারণ করেন: "হে আল্লাহ, তুমি আর-রফিক আল-আ'লা (শ্রেষ্ঠ বন্ধু, সর্বোচ্চ আবাস বা সর্বোন্নত, স্বর্গের সর্বোচ্চ সঙ্গ)"
- মুহাম্মাদ অবশেষে ৮ই জুন ৬৩২ খ্রিষ্টাব্দে রবিবারে বা ১১ হিজরি সালের রবিউল আউয়াল মাসের ১২ তারিখ সন্ধ্যায় তিনি মদিনায় আয়িশার গৃহে মৃত্যুবরণ করেন। এ সময় তার বয়স হয়েছিল ৬৩ বছর। আলী তাকে গোসল দেন এবং কাফন পরান। আয়েশার ঘরের যে স্থানে তিনি মৃত্যুবরণ করেন, জানাজার পর সেখানেই তাকে দাফন করা হয়। পরবর্তীতে উমাইয়া খলিফা প্রথম ওয়ালিদের সময়ে, মসজিদে নববিকে সম্প্রসারণ করে মুহাম্মাদের কবরকে এর সম্প্রসারিত এলাকার ভেতরে অন্তর্ভুক্ত করা হয়। বর্তমানেও মসজিদে নববির অভ্যন্তরে তার কবর রয়েছে। মুহাম্মাদের কবরের পাশেই আরও দুটি কবর রয়েছে, সেগুলো হলো যথাক্রমে ইসলামের প্রথম দুই খলিফা ও প্রখ্যাত সাহাবা আবু বকর ও উমরের, এর পাশে আরেকটি কবরের স্থান খালি রাখা হয়েছে। মুসলিমদের বিশ্বাস মতে, সেখানে পৃথিবীতে পুনরায় প্রত্যাবর্তীত নবি ঈসাকে প্রকৃত মৃত্যুর পর সমাহিত করা হবে।
মুহাম্মাদের মৃত্যুর পর
৬৩২ খ্রিষ্টাব্দে মুহাম্মাদের মৃত্যুর পর তার পরিবারের সদস্যরা যখন তার দাফনের কাজে ব্যস্ত ছিলেন তখন মদিনার আনসারদের মধ্যে তার উত্তরসূরি নিয়ে মতপার্থক্য দেখা দেয়। উমর ও আবু উবাইদা দুজনেই আবু বকরের প্রতি তাদের আনুগত্য প্রকাশ করেন। মদিনার আনসার ও মুহাজিররা অচিরেই তাদের অনুসরণ করে। আবু বকর এভাবে ঐকমত্যের ভিত্তিতে প্রথম খলিফা (খলিফা রাসুলুল্লাহ বা আল্লাহর রাসুলের উত্তরাধিকারী) হিসেবে অভিষিক্ত হন এবং ইসলামের প্রচারের জন্য কাজ শুরু করেন। এর মাধ্যমে খিলাফত নামক নতুন রাজনৈতিক প্রতিষ্ঠান গড়ে ওঠে। প্রথমে তাকে বিদ্রোহী আরব গোত্রগুলোকে দমন করতে হয় যারা ইসলাম ত্যাগ করে পূর্ব ব্যবস্থায় ফিরে গিয়েছিল।   আবু বকরের ক্ষমতালাভের পর খুব দ্রুত সমস্যা মাথাচাড়া দেয় এবং তা রাষ্ট্রের জন্য হুমকি হয়ে ওঠে। মুহাম্মাদের জীবদ্দশাতেই কিছু ধর্মদ্রোহিতার ঘটনা ঘটে এবং এ সংক্রান্ত সর্বপ্রথম সংঘর্ষ তার জীবদ্দশাতেই হয়। ধর্মত্যাগের ঘটনা বেড়ে যাওয়ার সাথে সাথে তা আরবের প্রত্যেকটি গোত্রকে প্রভাবিত করে। কিছু কিছু ক্ষেত্রে পুরো গোত্র ধর্মত্যাগ করে। কিছু ক্ষেত্রে ইসলামকে অস্বীকার না করলেও যাকাত দিতে অস্বীকারের ঘটনা ঘটে। অনেক গোত্রীয় নেতা নিজেকে নবি দাবি করা শুরু করে। ধর্মত্যাগ ইসলামি আইনে সর্বোচ্চ ধরনের অপরাধ হিসেবে বিবেচিত হয়। আবু বকর বিদ্রোহীদের বিরুদ্ধে যুদ্ধ ঘোষণা করেন। এর মাধ্যমে রিদ্দার যুদ্ধ শুরু হয়। মধ্য আরবের ধর্মত্যাগীদের নেতৃত্ব ছিল স্বঘোষিত নবি মুসাইলিমা। অন্যরা দক্ষিণ ও পূর্বের অন্যান্য অঞ্চল যেমন বাহরাইন, মাহরা ও ইয়েমেনে নেতৃত্বে দিচ্ছিল। আবু বকর বিদ্রোহ দমনের জন্য পরিকল্পনা প্রণয়ন করেন। তিনি মুসলিম সেনাবাহিনীকে কয়েকটি ভাগে ভাগ করেন। সবচেয়ে শক্তিশালী ও প্রাথমিক বাহিনীর নেতৃত্বে ছিলেন খালিদ বিন ওয়ালিদ। বিদ্রোহীদের শক্তিশালী বাহিনীগুলোর সাথে লড়াইয়ের জন্য খালিদের সেনাদের ব্যবহার করা হয়। অন্যান্য সেনাদলগুলো তুলনামূলক কম গুরুত্বপূর্ণ বিদ্রোহীদের মোকাবেলায় ব্যবহার করা হত। আবু বকরের পরিকল্পনা ছিল প্রথমে পশ্চিম ও মধ্য আরব (যা মদিনার নিকটবর্তী ছিল) নিষ্কণ্টক করা, এরপর মালিক ইবনে নুয়ায়রাহকে মোকাবেলা করা ও শেষে সবচেয়ে বিপদজনক শত্রু মুসাইলিমাকে শায়েস্তা করা। বেশ কিছু ধারাবাহিক সাফল্যের পর খালিদ বিন ওয়ালিদ শেষপর্যন্ত ইয়ামামার যুদ্ধে মুসাইলিমাকে পরাজিত করেন। হিজরি ১১ সালে এ যুদ্ধ শুরু ও সমাপ্ত হয়। ১২ হিজরিতে আরব মদিনায় অবস্থান করা খলিফার নেতৃত্ব একীভূত হয়। বিদ্রোহী কথিত নবিদের যুদ্ধে পরাজয়ের মাধ্যমে আবু বকর আরবকে ইসলামের অধীনে সুসংহত করেন এবং ইসলামি রাষ্ট্রকে পতনের হাত থেকে রক্ষা করেন।
সংস্কারক হিসেবে মুহাম্মাদ
উইলিয়াম মন্টগোমারি ওয়াটের মতে মুহাম্মাদের জন্য ধর্ম ব্যক্তিগত বা একক বিষয় ছিল না, "এটি তার ব্যক্তিত্ব পূর্ণ বহিঃপ্রকাশ, যার মাঝে তিনি নিজেকে খুঁজে পেয়েছিলেন। তিনি ধর্মীয় ও বুদ্ধিগত বিষয়ের পাশাপাশি সমসাময়িক মক্কার অর্থনৈতিক, সামাজিক ও রাজনৈতিক চাপের দিকেও খেয়াল রেখেছিলেন।" বার্নার্ড লুইস বলেন, ইসলামে দুটি গুরুত্বপূর্ণ রাজনৈতিক প্রথা রয়েছে - মদিনায় রাষ্ট্রনায়ক হিসেবে মুহাম্মাদ এবং মক্কায় বিদ্রোহী হিসেবে মুহাম্মাদ। নতুন সমাজব্যবস্থায় প্রবর্তিত হওয়ার সময়কে তিনি ইসলামের বড় ধরনের পরিবর্তন বলে মনে করতেন, যা অনেকটা বিপ্লবের মত।
ঐতিহাসিকগণ সাধারণভাবে সম্মত যে, আরব সমাজে সামাজিক নিরাপত্তা, পারিবারিক কাঠামো, দাসত্ব এবং নারী ও শিশুদের অধিকারের মতো ক্ষেত্রে ইসলামি সামাজিক পরিবর্তনগুলো ইতিবাচকভাবে আরব সমাজের সংস্কার ঘটায়। উদাহরণস্বরূপ: লুইসের মতে, ইসলাম ‘কেবল সম্ভ্রান্তশ্রেণির মধ্যে সীমাবদ্ধ নাগরিক সুযোগ-সুবিধার সমালোচনা করা থেকে শুরু করে যাজকতন্ত্রের সমাপ্তি ঘটায় এবং একটি ধীশক্তিভিত্তিক পেশাগত ব্যবস্থার বিধি পরিগ্রহ করে।’ মুহাম্মাদের বাণী আরব উপদ্বীপের মানুষের জীবনযাত্রার নৈতিকতা ও সমাজকে রুপান্তরিত করেছিল; সমাজ আত্নপরিচয়, বৈশ্বিক দৃষ্টিভঙ্গি এবং মূল্যবোধের শ্রেণিবিন্যাস্যের দিকে মনোনিবেশ করেছিল। অর্থনৈতিক সংস্কার দরিদ্রদের দুর্দশাকে বিবেচনা করেছিল, যা প্রাক-ইসলামিক মক্কায় একটি সমস্যা হয়ে দাঁড়িয়েছিল। কুরআনে গরিবদের সুবিধার্থে কর (যাকাত) প্রদান করার বিধান রয়েছে; মুহাম্মাদের শক্তি বৃদ্ধি পাওয়ার সাথে সাথে তিনি দাবি করেন যে, যেসব উপজাতিগুলো তার সাথে মিত্র হতে চায় তারা যেন স্বতন্ত্রভাবে যাকাত আদায় করে।
ইসলামি বর্ণনামতে মুহাম্মাদের অলৌকিকত্ব
মুসলমানদের মতে মুহাম্মাদের অসংখ্য অলৌকিক ক্ষমতার মধ্যে প্রকাশ্য অলৌকিকত্ব বা মুজিযা’র সংখ্যা দশ হাজারেরও অধিক। প্রখ্যাত পণ্ডিত জালালুদ্দিন সুয়ুতির “খাসায়েসুল কুবরা” নামক গ্রন্থে মুহাম্মাদের মুজিযা সম্পর্কিত ঘটনাগুলো আলাদাভাবে লিপিবদ্ধ করেছেন। মক্কাবাসীদের দাবীর মুখে মুহাম্মাদ কিছুক্ষণের জন্য চাঁদ দ্বিখণ্ডিত করেন। আল কোরআনের সুরা ক্বামারে মুহাম্মাদের প্রার্থনায় চন্দ্র দ্বিখণ্ডিত হওয়ার কথা বলা আছে। একটি বর্ণনায় পাওয়া যায় যে, বদর যুদ্ধের আগের দিন বদর নামক স্থানে পৌঁছে মুহাম্মাদ বললেন, এটা অমুকের শাহাদাতের স্থান, এটা অমুকের হত্যার স্থান। সাহাবীরা বলেন, ‘রাসুলুল্লাহ! সাল্লালাহু আলাইহি ওয়া সাল্লাম যার জন্য যে স্থান দেখিয়েছেন, তার সামান্য এদিক সেদিক হয়নি। (মুসলিম) ইসলামের একটি বর্ণনায় উল্লেখ আছে মুহাম্মাদের স্পর্শে এক সাহাবীর ভাঙা পা ভালো হয়ে যায়। সাহাবী আবদুল্লাহ ইবনে আতিক এর পা ভেঙে গেলে, তিনি তা মুহাম্মাদকে জানালে তিনি তার পায়ের উপর হাত বুলালেন। সাহাবি বলেন, ‘এতে আমার পা এমনভাবে সুস্থ হয়ে গেল যেন তাতে আমি কখনো আঘাতই পাইনি।’ (বুখারী) আরেকটি বর্ণনায় পাওয়া যায় মুহাম্মাদ আল্লাহ প্রদত্ত ক্ষমতা বলে স্বল্প খাদ্যে হাজার মানুষকে পরিতৃপ্তি সহকারে ভোজন করিয়েছিলেন। (বুখারী, মুসলিম)
অমুসলিমদের দৃষ্টিভঙ্গি
ফরাসি সম্রাট নেপোলিয়ন বোনাপার্ট মুহাম্মদকে একজন আদর্শ আইন নির্মাতা এবং মহামানব আখ্যা দিয়ে মুহাম্মাদ এবং ইসলামের ভূয়সী প্রশংসা করেন। ইতিহাসবিদ টমাস কার্লাইল এবং উইলিয়াম মন্টমেগেরি ওয়াট     তাদের নিজ নিজ বইয়ে মুহাম্মাদকে ইতিহাসের একজন অন্যতম প্রভাবশালী ইতিবাচক সংস্কারক হিসেবে উল্লেখ করেন। এছাড়া মাইকেল এইচ. হার্ট তার বিশ্বের শ্রেষ্ঠ একশ মনীষী নামক জীবনীগ্রন্থে মুহাম্মাদকে প্রথম স্থানে রেখেছেন।
সমালোচনা
মুহাম্মাদের সমালোচনা ৭ম শতাব্দী থেকে-ই বিদ্যমান ছিল। একেশ্বরবাদ প্রচারের জন্য তার অমুসলিম আরব সমসাময়িকরা তাকে একাধিকবার ধিক্কার দিয়েছিলো। তারা মুহাম্মদ এর বিরুদ্ধে পরিসংখ্যানের অযৌক্তিক ব্যবহার, ইহুদি বিশ্বাসের অপব্যবহার, এবং কোনো প্রকার অলৌকিক কাজ না করে ও নিজেকে নবি দাবি করার অভিযোগ করতো। উক্ত অভিযোগের প্রেক্ষিতে তারা মুহাম্মাদকে "হা-মেশুগাহ" (হিব্রু: מְשֻׁגָּע, ইংরেজি: "The Madman" বা "The Possessed") অপমানজনক ডাকনাম দিয়েছিল।
মধ্যযুগে,  বিভিন্ন পশ্চিমা এবং বাইজেন্টাইন খ্রিস্টান চিন্তাবিদরা মুহাম্মদকে একজন বিকৃত,  জঘন্য মানুষ,  একজন মিথ্যা নবী  এবং এমনকি খ্রিস্টবিরোধী হিসেবে বিবেচনা করেছিলেন, কারণ তাকে খ্রিস্টীয় বিশ্বে প্রায়শই একজন ধর্মদ্রোহী বা ভূত দ্বারা আবিষ্ট হিসাবে দেখা যেত।    তাদের মধ্যে কেউ কেউ, যেমন টমাস আকুইনাস পরকালের শারীরিক আনন্দের বিষয়ে মুহাম্মদের প্রতিশ্রুতির সমালোচনা করেছিলেন।
একজন নবি হওয়ার দাবিতে মুহাম্মদের আন্তরিকতা, তার নৈতিকতা, তার ক্রীতদাসদের মালিকানা, শত্রুদের সাথে তার অমানবিক  আচরণ, তার বিবাহ, মতবাদের বিষয়ে তার আচরণ এবং তার মানসিক অবস্থা সম্পর্কে আধুনিক ধর্মতাত্ত্বিক  ও ধর্মনিরপেক্ষ  সমাজে তার সমালোচনা হয়েছে।
মুহাম্মদের চাঁদকে দ্বি-খণ্ডিত করার দাবি অমুসলিমদের কাছে সমালোচিত। ২০১৬ সালে অ্যাপোলো মিশনের চাঁদের পৃষ্ঠে ৩০০ কিমি দীর্ঘ ফাটল রেখার ছবি প্রকাশিত হওয়ার পর, কিছু ইন্টারনেট সাইট এবং সোশ্যাল মিডিয়াতে মুসলমানদের দ্বারা দাবি করা হয়েছিল যে এটি কুরআনে উল্লেখিত বিভক্তির ফলাফল। ২০১০ সালে, নাসা বিজ্ঞানী ব্র্যাড বেইলিকে এই বিষয়ে জিজ্ঞাসা করা হয়েছিল এবং উত্তর দিয়েছিলেন "আমার সুপারিশ হল আপনি ইন্টারনেটে যা কিছু পড়েন তা বিশ্বাস করবেন না। পিয়ার-পর্যালোচিত জার্নাল আছে বহু, সেগুলো-ই মূলত নতুন কোনো বৈজ্ঞানিক তথ্যের একমাত্র বৈজ্ঞানিকভাবে বৈধ উৎস। বর্তমান কোনো বৈজ্ঞানিক প্রমাণ নেই যে চাঁদ দুটি (বা ততোধিক) অংশে বিভক্ত করা হয়েছিল এবং তারপরে অতীতের যেকোনো সময়ে পুনরায় একত্রিত করা হয়েছিল।"
পাদটীকা
<references group="টীকা"/>
মুনীর চৌধুরী
আবু নয়ীম মোহাম্মদ মুনীর চৌধুরী (২৭ নভেম্বর ১৯২৫ - ১৪ ডিসেম্বর ১৯৭১) ছিলেন একজন বাঙালি শিক্ষাবিদ, নাট্যকার, সাহিত্য সমালোচক, ভাষাবিজ্ঞানী, বাগ্মী এবং বুদ্ধিজীবী। তার রচিত কবর (রচনাকাল ১৯৫৩, প্রকাশকাল ১৯৬৬) পূর্ববাংলার প্রথম প্রতিবাদী নাটক। তিনি ১৯৭১ সালে বাংলাদেশের স্বাধীনতা যুদ্ধ চলাকালীন পাকিস্তানি সামরিক বাহিনী কর্তৃক বাংলাদেশী বুদ্ধিজীবী হত্যাকাণ্ডের অন্যতম একজন শিকার। তিনি তৎকালীন ঢাকা জেলার মানিকগঞ্জে জন্মগ্রহণ করেন। তার পৈতৃক নিবাস নোয়াখালী জেলার চাটখিল থানাধীন গোপাইরবাগ গ্রামে। তিনি ছিলেন ইংরেজ আমলের একজন জেলা ম্যাজিস্ট্রেট খান বাহাদুর আবদুল হালিম চৌধুরীর চৌদ্দ সন্তানের মধ্যে দ্বিতীয়। কবীর চৌধুরী তার অগ্রজ, ফেরদৌসী মজুমদার তার অনুজা। ১৯৪৯-এ লিলি চৌধুরীর সাথে বিবাহবন্ধনে আবদ্ধ হন।
ছাত্রজীবন
১৯৪৬ সালে নিখিল বঙ্গ সাহিত্য প্রতিযোগিতায় সর্বাধিক সংখ্যক পুরস্কার জেতেন। ছাত্রাবস্থাতেই এক অঙ্কের নাটক রাজার জন্মদিনে লিখেছিলেন, যা ছাত্র সংসদ মঞ্চস্থ করেছিল। বিশ্ববিদ্যালয়ে ঢুকেই মুনীর চৌধুরী বামপন্থী রাজনীতির সাথে জড়িয়ে পড়েন, ফলে তার পরীক্ষার ফলাফল এতে ব্যাহত হয়। বামপন্থী রাজনীতিতে অতিমাত্রায় সম্পৃক্ততার কারণে তাকে সলিমুল্লাহ হল থেকে বহিস্কার করা হয়। একই কারণে পিতার আর্থিক সাহায্য থেকেও তিনি বঞ্চিত হন। এসময় তিনি ঢাকা বেতার কেন্দ্রের জন্য নাটক লিখে আয় করতেন। বাংলা ভাষাকে পাকিস্তানের অন্যতম রাষ্ট্রভাষা করার দাবিতে ‌১৯৪৭ সালের ৬ই ডিসেম্বর ঢাকা বিশ্ববিদ্যালয় প্রাঙ্গণে যে প্রথম ছাত্রসভা হয়, তাতে তিনি বক্তৃতা করেন।
পাকিস্তানের কমিউনিস্ট পার্টির কাজ
১৯৪৭ সালে দেশ ভাগের পরপরই ভারতের কমিউনিস্ট পার্টির বঙ্গীয় প্রাদেশিক কমিটির অধীনে পূর্ববঙ্গে (নববগঠিত পূর্ব পাকিস্তান) কাজকর্ম পরিচালনার জন্য একটি আঞ্চলিক (জোনাল) কমিটি গঠন করা হয়। এই জোনাল কমিটির সাত সদস্যের একজন ছিলেন মুনীর চৌধুরী। ১৯৪৮ সালের মার্চ মাসে ভারতের কমিউনিস্ট পার্টির দ্বিতীয় কংগ্রেসে মুনীর চৌধুরী যোগদান করেন। একই বছরের শেষের দিকে প্রগতি লেখক সংঘের সম্পাদক নির্বাচিত হন।
শিক্ষকতা পর্ব
১৯৪৯ সালে মুনীর চৌধুরী খুলনার ব্রজলাল কলেজে ইংরেজির অধ্যাপক হিসেবে যোগ দেন। সেখানে তিনি কিছুদিন বাংলাও পড়িয়েছিলেন। ঐ বছর মার্চে তিনি ঢাকায় এসে রাজনৈতিক তৎপরতার কারণে গ্রেপ্তার হন, তবে রাজনীতি না করার প্রতিশ্রুতিতে ছাড়া পান। একই বছর তিনি লিলি মীর্জাকে বিয়ে করেন। ১৯৫০ সালে তিনি ঢাকার জগন্নাথ কলেজে যোগ দেন এবং সে বছরই আগস্ট মাসে ইংরেজির অস্থায়ী প্রভাষক হিসেবে ঢাকা বিশ্ববিদ্যালয়ে নিযুক্তি লাভ করেন। কিন্তু রাজনীতি থেকে বেশি দূরে থাকতে পারেন নি। ১৯৫২ সালের ২১শে ফেব্রুয়ারিতে বিশ্ববিদ্যালয়ে প্রবেশ করতে গিয়ে পুলিশের ধাক্কা খেয়ে পড়ে যান। ২৬শে ফেব্রুয়ারি শিক্ষকদের প্রতিবাদ সভা আহ্বান করতে গিয়ে গ্রেফতার হন ও তাকে চাকরিচ্যুত করা হয়। এসময় প্রায় দুই বছর তিনি দিনাজপুর ও ঢাকা জেলে বন্দী জীবনযাপন করেন। বন্দী অবস্থায় ১৯৫৩ সালের ২১শে ফেব্রুয়ারি কারাবন্দীদের অভিনয়ের জন্য লেখেন কবর নামের একাঙ্কিকা। ১৯৫৩ সালে বামপন্থী রণেশ দাশগুপ্ত জেলখানাতে ২১ ফেব্রুয়ারি উৎযাপনের লক্ষে মুনীর চৌধুরীকে একটি নাটক লেখার অনুরোধ জানান। এই অনুরোধের ভিত্তিতে তিনি ঐ নাটকটি রচনা করেন। এ নাটকটি তার শ্রেষ্ঠ নাটক হিসেবে খ্যাত এবং এর প্রথম মঞ্চায়ন হয় জেলখানার ভেতরে, যাতে কারাবন্দীরাই বিভিন্ন চরিত্রে অভিনয় করেছিলেন।
সঙ্গী কারাবন্দী অধ্যাপক অজিত গুহের কাছ থেকে তিনি প্রাচীন ও মধ্য যুগের বাংলা সাহিত্যের পাঠ গ্রহণ করেন, কারাগারে থেকেই ১৯৫৩ সালে বাংলায় প্রাথমিক এম এ পরীক্ষা দেন ও প্রথম শ্রেণিতে প্রথম স্থান অধিকার করেন।
১৯৫৪ সালে পূর্ব পাকিস্তানে যুক্তফ্রন্ট সরকার ক্ষমতায় আসলে তিনি কারাগার থেকে মুক্তি পান। ১৯৫৪ সালে নিরাপত্তা বন্দী থাকা অবস্থায় এম এ শেষ পর্ব পরীক্ষা দিয়ে তিনি কৃতিত্বের সাথে বাংলায় মাস্টার্স ডিগ্রি পাস করেন।
১৯৫৪ সালের ১৫ই নভেম্বর ঢাকা বিশ্ববিদ্যালয়ে ইংরেজির অস্থায়ী প্রভাষক হিসেবে যোগ দেন। ১৯৫৫ সালের জানুয়ারিতে মুহম্মদ আবদুল হাইয়ের প্রচেষ্টায় বাংলা বিভাগে খণ্ডকালীন শিক্ষক হিসেবে যোগ দেন এবং আগস্ট মাসে বাংলা বিভাগে সার্বক্ষণিক চাকুরি লাভ করেন। ১৯৫৬ সালের এপ্রিল মাসে তিনি বাংলার প্রভাষক হিসেবে চাকুরি স্থায়ী করেন। ১৯৫৬ সালের শেষ দিকে রকাফেলার বৃত্তি নিয়ে মার্কিন যুক্তরাষ্ট্রে যান এবং ১৯৫৮ সালে হার্ভার্ড বিশ্ববিদ্যালয় থেকে ভাষাতত্ত্বে আরও একটি মাস্টার্স ডিগ্রি অর্জন করেন। সে বছর সেপ্টেম্বরে দেশে ফিরে আসেন। ১৯৬২ সালে অস্থায়ী রিডার পদে নিযুক্ত হন।
১৯৬৯ সালে মুহম্মদ আবদুল হাই অকালে মৃত্যুবরণ করলে তার স্থানে মুনীর চৌধুরী ঢাকা বিশ্ববিদ্যালয়ের বাংলা বিভাগের প্রধান হন। ১৯৭০ সালের ফেব্রুয়ারিতে মার্কিন যুক্তরাষ্ট্রে অনুষ্ঠিত একটি ভাষাতাত্ত্বিক সম্মেলনে যোগ দিতে যান।
রাজনৈতিক জীবন
মুনীর চৌধুরী ১৯৫২ সালের ভাষা আন্দোলনে সক্রিয় অংশগ্রহণ করে পাকিস্তান সরকারের হাতে বন্দী হন। বন্দী থাকা অবস্থায় তিনি তার বিখ্যাত নাটক কবর রচনা করেন (১৯৫৩)। পঞ্চাশ ও ষাটের দশকের যে কোন ধরনের সংস্কৃতিক আগ্রাসনের বিরুদ্ধে তিনি ছিলেন সোচ্চার। ১৯৬৬ সালে রেডিও ও টেলিভিশনে রবীন্দ্রনাথ ঠাকুরের গান প্রচারে পাকিস্তান সরকারের নিষেধাজ্ঞার প্রতিবাদ করেন। ১৯৬৮ সালে পাকিস্তান সরকার বাংলা বর্ণমালাকে রোমান বর্ণমালা দিয়ে সংস্কারের উদ্যোগ নিলে তিনি এর প্রতিবাদ করেন। ১৯৭১ সালে অসহযোগ আন্দোলনের সময়ে সে আন্দোলনের সমর্থনে সিতারা-ই-ইমতিয়াজ খেতাব বর্জন করেন।
বাংলা টাইপরাইটার ও মুনীর অপ্‌টিমা
মুনীর চৌধুরী ১৯৬৫ সালে কেন্দ্রীয় বাঙলা উন্নয়ন বোর্ডের উদ্যোগে বাংলা টাইপরাইটারের জন্য উন্নতমানের কী-বোর্ড উদ্ভাবন করেন, যার নাম মুনীর অপ্‌টিমা। An Illustrated Brochure on Bengali Typewriter (1965) শীর্ষক পুস্তিকায় তিনি তার পরিকল্পনা ব্যাখ্যা করেন এবং এই নতুন টাইপরাইটার নির্মাণের লক্ষ্যে বেশ কয়েকবার তৎকালীন পূর্ব জার্মানিতে যান।
বাংলা ভাষা ও সাহিত্যে অবদান
মুনীর চৌধুরী ১৯৫৩ সালে কারাবন্দী অবস্থায় কবর নাটকটি রচনা করেন। ১৯৫৮ সালে প্রকাশিত পূর্ববঙ্গ সরকারের ভাষা-সংস্কার কমিটির রিপোর্টের অবৈজ্ঞানিক ও সাম্প্রদায়িক বিষয়বস্তুর তীব্র সমালোচনা করে মুনীর চৌধুরী পূর্ববঙ্গের ভাষা কমিটির রিপোর্ট আলোচনা প্রসঙ্গে একটি দীর্ঘ ভাষাতাত্ত্বিক প্রবন্ধ লেখেন। ১৯৫৯ সালের ২৭শে এপ্রিল প্রবন্ধটি বাংলা একাডেমিতে পঠিত হয়। কিন্তু মুসলিম ধর্মবিশ্বাসে আঘাতের অভিযোগে সামরিক সরকারের কাছে তাকে কৈফিয়ৎ দিতে হয়। এরপর তিনি সাহিত্যে মনোনিবেশ করেন ও বেশ কিছু মৌলিক ও অনুবাদ নাটক লেখেন। অনেকগুলি প্রবন্ধের সংকলনও প্রকাশ করেন। মীর মানস (১৯৬৫) প্রবন্ধ সংকলনের জন্য দাউদ পুরস্কার এবং পাক-ভারত যুদ্ধ সম্পর্কে লেখা সাংবাদিকতাসুলভ রচনা-সংকলন রণাঙ্গন (১৯৬৬)-এর জন্য সিতারা-ই-ইমতিয়াজ উপাধি লাভ করেন। ১৯৬৭-৬৮ সালে ঢাকা বিশ্ববিদ্যালয়ের উদ্যোগে বাংলা বর্ণমালা ও বানান-পদ্ধতির সংস্কার প্রচেষ্টার প্রতিরোধের উদ্দেশ্যে প্রকাশিত একটি রিপোর্টে প্রবন্ধ লেখেন এবং পরবর্তীতে এ বিষয়ক বিতর্কে সক্রিয় অংশ নেন।
বাংলাদেশের স্বাধীনতা যুদ্ধ ও মৃত্যু
১৯৭১ সালের মার্চে মার্কিন যুক্তরাষ্ট্র থেকে মুনীর চৌধুরী ফিরে আসার কিছুকাল পরেই বাংলাদেশের স্বাধীনতা যুদ্ধ শুরু হয়ে যায়। তার কিশোর ছেলে মুক্তিযুদ্ধে অংশ নিতে চলে যায়। এসময় তিনি বিশ্ববিদ্যালয় কর্তৃপক্ষের আদেশে মে-জুন মাসে ইংরেজি বিভাগের প্রধান হিসেবে এবং জুলাই মাস থেকে কলা অনুষদের ডীন হিসেবে কাজ করেন। ১৯৭১ সালের ১৪ই ডিসেম্বর মুনীর চৌধুরীকে পাকিস্তানি সেনাবাহিনীদের সহযোগী আল-বদর বাহিনী তার বাবার বাড়ি থেকে অপহরণ করে ও সম্ভবত ঐদিনই তাকে হত্যা করে।
উল্লেখযোগ্য রচনাবলি
অনুবাদ নাটক
প্রবন্ধ গ্রন্থ
১৯৮২ সাল থেকে ১৯৮৬ সাল পর্যন্ত বাংলা একাডেমি থেকে আনিসুজ্জামানের সম্পাদনায় চার খণ্ডে মুনীর চৌধুরী রচনাবলি প্রকাশিত হয়। প্রথম খণ্ডে (১৯৮২) মৌলিক নাট্যকর্ম, দ্বিতীয় খণ্ডে (১৯৮৪) অনুবাদ নাট্যকর্ম, তৃতীয় খণ্ডে (১৯৮৪) সমালোচনামূলক গ্রন্থাবলি এবং চতুর্থ খণ্ডে (১৯৮৬) ছোটগল্প, প্রবন্ধ, পুস্তক সমালোচনা ও আত্মকথনমূলক রচনা প্রকাশিত হয়।
পুরস্কার ও সম্মাননা
অনুসন্ধান ইঞ্জিন গুগল তার ৯৫তম জন্মদিনে তাকে নিয়ে ডুডল দিনব্যাপী প্রদর্শন করে।
আধুনিকীকরণ
আধুনিকীকরণ-কে সে-সব সামাজিক, অর্থনৈতিক, রাজনৈতিক ও সাংস্কৃতিক প্রক্রিয়া ও সম্পর্কের একটি সেট হিসেবে ধরা যেতে পারে, যেগুলো আধুনিক জীবন সম্পর্কে ইউরোপীয় ধ্যানধারণার ওপর ভিত্তি করে ১৭ শতক থেকে গড়ে উঠেছে।
উৎপত্তি
১৯শ শতাব্দীর শেষের দিকে সমাজবিজ্ঞানের তত্ত্ব, সামাজিক ডারউইনবাদ-এ মানব সমাজের বিবর্তনের নিয়মাবলী বিবৃত হয়েছে। বর্তমান আধুনিকীকরণ তত্ত্ব মূলত জার্মান সমাজবিজ্ঞানী মাক্স ভেবার (১৮৬৪-১৯২০) এর প্রাসঙ্গিতকতা ও অসঙ্গতার ভূমিকা ধারণার সাথে সাথে বিকাশ লাভ করে। ভেবারের ধারণা আধুনিকীকরণের মূল রচনা করে এবং এই ধারণাকে জনপ্রিয় করে তুলেন হার্ভার্ডের সমাজবিজ্ঞানী থেলকট পার্সনস (১৯০২-১৯৭৯), যিনি ওয়েবারের কাজকে ১৯৩০ এর দশকে ইংরেজিতে অনুবাদ করেন এবং তার ব্যাখ্যা প্রদান করেন।
প্রযুক্তি
নতুন প্রযুক্তি সামাজিক পরিবর্তনের অন্যতম কারণ। আধুনিকীকরণের পর থেকে সামাজিক পরিবর্তনে কৃষিভিত্তিক সমাজ থেকে শিল্পায়নে অগ্রসর হয়েছে। ফলে প্রযুক্তিগত দিকে নজর দেওয়া জরুরী হয়ে পড়ে। নতুন প্রযুক্তি সমাজ পরিবর্তন করে না। বরং প্রযুক্তিগত কারণে সামাজিক পরিবর্তন হয়।
মানিকছড়ি থানা
মানিকছড়ি থানা বাংলাদেশের খাগড়াছড়ি জেলার অন্তর্গত মানিকছড়ি উপজেলার একটি থানা।
প্রশাসনিক এলাকাসমূহ
মানিকছড়ি উপজেলার ৪টি ইউনিয়নের প্রশাসনিক কার্যক্রম মানিকছড়ি থানার আওতাধীন।
লিওনার্ড ফ্রে
লিওনার্ড ফ্রে (Leonard Frey; ৪ সেপ্টেম্বর ১৯৩৮ - ২৪ আগস্ট ১৯৮৮) ছিলেন একজন মার্কিন অভিনেতা। তিনি ফিডলার অন দ্য রুফ চলচ্চিত্রের অভিনয়ের জন্য সর্বাধিক স্মরণীয়। এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।
ফ্রের মঞ্চে অভিষেক হয় অফ-ব্রডওয়ে মঞ্চের লিটল ম্যারি সানশাইন নাটক দিয়ে এবং তিনি দ্য ন্যাশনাল হেলথ নাটকে অভিনয় করে মঞ্চনাটকে শ্রেষ্ঠ চরিত্র অভিনেতা বিভাগে টনি পুরস্কারের মনোনয়ন লাভ করেন।
প্রারম্ভিক জীবন
ফ্রে ১৯৩৮ সালের ৪ঠা সেপ্টেম্বর নিউ ইয়র্ক সিটির ব্রুকলিনে জন্মগ্রহণ করেন। তিনি জেমস ম্যাডিসন হাই স্কুলে পড়াশোনা করেন এবং পরে চিত্রশিল্পী হওয়ার লক্ষ্যে কপার ইউনিয়নে শিল্পকলা বিষয়ে অধ্যয়ন করেন। কিন্তু পরে তিনি তার লক্ষ্য পরিবর্তন করে অভিনেতা হওয়ার জন্য নেইবারহুড প্লেহাউজ স্কুল অব দ্য থিয়েটারে ভর্তি হন।
মৃত্যু
ফ্রে এইচআইভি/এইডসে আক্রান্ত হয়ে ১৯৮৮ সালের ২৪শে আগস্ট ৪৯ বছয় বয়সে নিউ ইয়র্ক সিটির ম্যানহাটনের বেথ ইসরায়েল হাসপাতালে মৃত্যুবরণ করেন।
সুলতানপুর ইউনিয়ন, ব্রাহ্মণবাড়িয়া সদর
সুলতানপুর বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি ইউনিয়ন।
আয়তন
সুলতানপুর ইউনিয়নের আয়তন ৭,৩৩৬ একর (২৯.৬৯ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী সুলতানপুর ইউনিয়নের মোট জনসংখ্যা ৩২,১৭০ জন। এর মধ্যে পুরুষ ১৬,০১২ জন এবং মহিলা ১৬,১৫৮ জন। মোট পরিবার ৫,৬৫৯টি। জনসংখ্যার ঘনত্ব প্রতি বর্গ কিলোমিটারে প্রায় ১,০৮৪ জন।
অবস্থান ও সীমানা
ব্রাহ্মণবাড়িয়া সদর উপজেলার দক্ষিণ-পশ্চিমাংশে সুলতানপুর ইউনিয়নের অবস্থান। এ ইউনিয়নের পূর্বে বাসুদেব ইউনিয়ন ও মাছিহাতা ইউনিয়ন; উত্তরে মাছিহাতা ইউনিয়ন ও রামরাইল ইউনিয়ন; পশ্চিমে রামরাইল ইউনিয়ন, তিতাস নদী, নবীনগর উপজেলার নাটঘর ইউনিয়ন ও কাইতলা উত্তর ইউনিয়ন এবং দক্ষিণে তিতাস নদী ও কসবা উপজেলার মূলগ্রাম ইউনিয়ন অবস্থিত।
প্রশাসনিক কাঠামো
সুলতানপুর ইউনিয়ন ব্রাহ্মণবাড়িয়া সদর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩-এর অংশ।
ওয়ার্ড ভিত্তিক গ্রাম সমূহ:
১ নং ওয়ার্ড- পাতৈরহাতা, উরশীউড়া, ২ নং ওয়ার্ড- উত্তর জাঙ্গাল, দক্ষিণ জাঙ্গাল, ইয়াকুব নগর, ৩ নং ওয়ার্ড- সুলতানপুর (উত্তর অংশ), পূর্ব সুলতানপুর, ৪ নং ওয়ার্ড- সুলতানপুর (দক্ষিণ অংশ) ৫ নং ওয়ার্ড- টানচক-মনাই বাড়ি, সীতাসার, মহিউদ্দিননগর, যুক্কা-টাঙ্গা-পদ্মার পাড়, ৬ নং ওয়ার্ড- হালকাটা, শাহপুর, বিরামপুর (দক্ষিণ), ছোট শাহপুর, রাজকৃষ্ণপুর, ৭ নং ওয়ার্ড- বিরামপুর, ৮ নং ওয়ার্ড- হাবলাউচ্চ, দিঘিরপাড়, মিয়াচাঁনপুর,উত্তর পাড়া। ৯ নং ওয়ার্ড- শিলাউর।
শিক্ষা ব্যবস্থা
২০১১ সালের আদমশুমারি অনুযায়ী সুলতানপুর ইউনিয়নের সাক্ষরতার হার ৫০.৮%।
যোগাযোগ ব্যবস্থা
কুমিল্লা-সিলেট মহাসড়কের ৪টি বাসস্ট্যান্ড সুলতানপুর ইউনিয়নের আওতায় পড়ে। দক্ষিণ থেকে উত্তরে স্টেশনগুলোর নাম যথাক্রমে: মহিউদ্দিননগর বাসস্ট্যান্ড, পঞ্চবটি বাসস্ট্যান্ড, সুলতানপুর বাসস্ট্যান্ড, রাধিকা বাসস্ট্যান্ড। এ বাসস্ট্যান্ডগুলো থেকে সিএনজি, অটোরিকসা, রিকসা ইত্যাদি যানবাহন দিয়ে ইউনিয়নের বিভিন্ন গ্রাম-পাড়া-মহল্লায় যাতায়াত করা যায়।
হাওর বিল
তিতাস নদীর তীর ঘেঁষে, সুলতানপুর ইউনিয়ন অফিসের পশ্চিমপাশে বুক চিরে বয়ে গেছে ‘গোদের বিল’ নামক একটি শাখা যেটি হালকাটা ও শাহপুর গ্রামকে সুলতানপুর গ্রাম থেকে আলাদা করেছে। কোনো এক সময় এ বিল দিয়ে প্রবাহিত-পানি বয়ে যেত। ব্যবসায় করার জন্য দূর-দূরান্ত থেকে আসা নৌকা ঘাটে দেখা যেত। কালের বিবর্তনে এখন সমতল মাঠের এক ফসলের জমিতে পরিণত হয়েছে। এই শাখাটি উত্তর ও উত্তর-পশ্চিম দিকে গিয়ে জাঙ্গাল ও হাবলাউচ্চ গ্রাম দুটিকে বিভক্ত করে, ঈশাননগরের পাশ ঘেঁষে সেন্দা ও শিলাউর হয়ে তিতাস নদীতে গিয়ে পতিত হয়েছে।
পাণিনি
পাণিনি (সংস্কৃত: पाणिनि,, পারিবারিক নাম, অর্থ "পাণির বংশধর") ছিলেন একজন প্রাচীন ভারতীয় লৌহযুগের সংস্কৃত ব্যাকরণবিদ । তিনি খ্রিষ্টপূর্ব চতুর্থ শতাব্দীতে গান্ধার রাজ্যের পুষ্কলাবতী নগরীতে বিদ্যমান ছিলেন ।
জন্ম ও শৈশব
যতদূর জানা গেছে পাণিনি বর্তমান পাকিস্তানের রাওয়ালপিন্ডি অঞ্চলের (প্রাচীন ভারতবর্ষের অন্তর্গত) আটকের নিকট শালাতুর গ্রামে জন্মগ্রহণ করেছিলেন । তিনি দাক্ষীর পুত্র । পাণিনির যুগ বা কাল নিয়ে কোনো নিশ্চিত তথ্য পাওয়া যায় নি । ড. আহমদ শরীফের মতে তিনি খ্রিষ্টপূর্ব ৭ম শতকে বর্তমান ছিলেন । পাশ্চাত্যের গো সু স্টুকারের মতে তার কাল ছিল খ্রিষ্টপূর্ব ৮ম শতাব্দী । জার্মান পণ্ডিত ম্যাক্সমুলার এবং অয়েবার মনে করেন পাণিনির সময়কাল খ্রিষ্টপূর্ব ৪র্থ শতাব্দী । কথাসরিৎসাগর অনুসারে পাণিনি বর্ষ নামক আচার্যের নিকট থেকে ব্যাকরণ শিক্ষা গ্রহণ করেন । ইন্দ্রদত্ত এবং ব্যাদি ছিলেন তার সামসময়িক সহপাঠী ।
অষ্টাধ্যায়ী
তিনি তার অষ্টাধ্যায়ী নামক সংস্কৃত ব্যাকরণ গ্রন্থের জন্য বিখ্যাত । এই গ্রন্থে তিনি সংস্কৃত রূপমূলতত্ত্বের ৩,৯৫৯টি নিয়ম অন্তর্ভুক্ত করেন । এই গ্রন্থটি বৈদিক ধর্মের প্রামাণ্য সহায়ক গ্রন্থ বেদাঙ্গের ব্যাকরণ শাখার মূল গ্রন্থ । এই গ্রন্থের অধ্যায় সংখ্যা ৮ এবং সূত্রসংখ্যা ৩৮৬৩টি । গ্রন্থটি অাট অধ্যায়ে বিভক্ত ব'লে এর নাম অষ্টাধ্যায়ী । প্রতি অধ্যায়ে চারটি পাদ বা পর্ব আছে । এই গ্রন্থে সন্ধি, সুবন্ত , কৃদন্ত , উণাদি , আখ্যাত , নিপাত , উপসংখ্যান , স্বরবিধি , শিক্ষা , তদ্ধিত প্রভৃতি ব্যাকরণিক বিষয় স্থান পেয়েছে ।
অষ্টাধ্যায়ী সংস্কৃত ভাষার প্রাচীনতম ব্যাকরণগুলির অন্যতম । যদিও পাণিনি উনাদিসূত্র, ধাতুপাঠ, গণপাঠ প্রভৃতি তার পূর্বসূরিদের কয়েকটি ব্যাকরণগ্রন্থের নাম উল্লেখ করেছেন । পাণিনির ব্যাকরণ বর্ণনামূলক ভাষাবিজ্ঞান ও সৃষ্টিশীল ভাষাবিজ্ঞানের প্রাচীনতম গ্রন্থ । নিরুক্ত, নিঘণ্টু ও প্রাতিশাখ্য গ্রন্থগুলির সঙ্গে পাণিনির ব্যাকরণ ভাষাবিজ্ঞানের ইতিহাসের সূচনা ঘটায় ।
পাণিনির জ্ঞানগর্ভ ও বিজ্ঞানসম্মত ব্যাকরণ তত্ত্ব বৈদিক সংস্কৃতের অন্তকাল ও ধ্রুপদি সংস্কৃতের সূচনাকালের সন্ধিক্ষণ রূপে পরিগণিত হয় ।
পাংশা উপজেলা
পাংশা বাংলাদেশের রাজবাড়ী জেলার অন্তর্গত একটি উপজেলা।
অবস্থান ও আয়তন
এই উপজেলার উত্তরে পাবনা জেলার পাবনা সদর উপজেলা ও সুজানগর উপজেলা, দক্ষিণে ঝিনাইদহ জেলার শৈলকুপা উপজেলা, মাগুরা জেলার শ্রীপুর উপজেলা, পূর্বে কালুখালী উপজেলা, পশ্চিমে কুষ্টিয়া জেলার খোকসা উপজেলা ও কুমারখালী উপজেলা।
প্রশাসনিক এলাকা
পাংশা উপজেলায় পৌরসভা ১টি। যথা:
পাংশা উপজেলায় ১০ টি ইউনিয়ন। এগুলো হলো:
প্রধান নদ-নদীসমুহ
এখানকার প্রধান নদ-নদী গুলো হলোঃ
লক্ষ্মীছড়ি থানা
লক্ষ্মীছড়ি থানা বাংলাদেশের খাগড়াছড়ি জেলার অন্তর্গত লক্ষ্মীছড়ি উপজেলার একটি থানা।
প্রশাসনিক এলাকাসমূহ
লক্ষ্মীছড়ি উপজেলার ৩টি ইউনিয়নের প্রশাসনিক কার্যক্রম লক্ষ্মীছড়ি থানার আওতাধীন।
যোগ্যাছোলা ইউনিয়ন
যোগ্যাছোলা বাংলাদেশের খাগড়াছড়ি জেলার অন্তর্গত মানিকছড়ি উপজেলার একটি ইউনিয়ন।
অবস্থান ও সীমানা
মানিকছড়ি উপজেলার দক্ষিণ-পশ্চিমাংশে যোগ্যাছোলা ইউনিয়নের অবস্থান। এ ইউনিয়নের উত্তরে বাটনাতলী ইউনিয়ন, পূর্বে মানিকছড়ি ইউনিয়ন ও তিনটহরী ইউনিয়ন, দক্ষিণে চট্টগ্রাম জেলার ফটিকছড়ি উপজেলার পাইন্দং ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার ভূজপুর ইউনিয়ন ও নারায়ণহাট ইউনিয়ন অবস্থিত।
প্রশাসনিক কাঠামো
যোগ্যাছোলা ইউনিয়ন মানিকছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মানিকছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
বাজাজ অটো লিমিটেড
বাজাজ অটো লিমিটেড  ভারতের মহারাষ্ট্র রাজ্যের পুনে নগরীভিত্তিক একটি ভারতীয় বহুজাতিক দুই-চাকার ও তিন-চাকার মোটরযান নির্মাতা শিল্পপ্রতিষ্ঠান। প্রতিষ্ঠানটি মোটরসাইকেল, স্কুটার ও অটোরিকশা নির্মাণ করে। বাজাজ অটো বাজাজ গ্রুপ নামক শিল্পগোষ্ঠীর অন্তর্গত। ১৯৪০-এর দশকে রাজস্থানে জামনালাল বাজাজ এটি প্রতিষ্ঠা করেন। বর্তমানে প্রতিষ্ঠানটির প্রধান কার্যালয় মহারাষ্ট্রের পুনে শহরে অবস্থিত। মহারাষ্ট্রের চাকান ও ওয়ালুজ শহরে এবং উত্তরখণ্ডের পান্তনগরে এর কারখানা আছে। মহারাষ্ট্রের আকুর্দি শহরে অবস্থিত বাজাজের সবচেয়ে পুরাতন কারখানাটি বর্তমানে প্রতিষ্ঠানটির গবেষণা ও উদ্ভাবন কেন্দ্র “আহেড”-এ রূপান্তরিত হয়েছে। বাজাজ অটো বিশ্বের ৩য় বৃহত্তম এবং ভারতের ২য় বৃহত্তম মোটরসাইকেল নির্মাতা প্রতিষ্ঠান। এটি বিশ্বের বৃহত্তম তিন-চাকার মোটরযান নির্মাতা। ২০১৫ সালে বাজাজ অটোর বাজার পুঁজিভবনের পরিমান ছিল inr 640000000000, যার ফলে বাজার মূল্য অনুযায়ী এটি ভারতের শেয়ারবাজারে ২৩তম সর্ববৃহৎ প্রতিষ্ঠান।
রানা দাজানি
রানা দাজানি জর্দানের একজন অনুজীববিজ্ঞানী এবং হাশেমিয় বিশ্ববিদ্যালয়ের সহযোগী অধ্যাপক। দাজানি ২০০৫ সালে লোয়া বিশ্ববিদ্যালয় থেকে পিএইচডি অর্জন করেন। তিনি হার্ভার্ড বিশ্ববিদ্যালয় এর র‍্যাডক্লিফ ইনস্টিটিউট ফর অ্যাডভান্সড স্টাডি থেকে ফেলোশিপ এবং আইজেনহাওয়ার ফেলোশিপ অর্জন করেন। ডঃ দাজানি একটি সম্পূর্ণ মেধাবৃত্তি ও দুইটি মেধাবৃত্তির পুরস্কার অর্জন করেন। তিনি ইয়েল স্টেম সেল সেন্টার এর একজন সাবেক অধ্যাপক ও কেমব্রিজ বিশ্ববিদ্যালয় এবং জর্ডানের স্টেম সেল থেরাপি সেন্টারের একজন বিশেষজ্ঞ।
সম্মাননা ও পুরস্কার
২০১৫ সালে জর্ডানে অবস্থিত যুক্তরাষ্ট্রের দূতাবাস মধ্যপ্রাচ্য ও উত্তর আফ্রিকার জন্য পরিবেশ, বিজ্ঞান, স্বাস্থ্য ও প্রযুক্তি অফিসের অনুষ্ঠানে দাজানিকে ফেম হলের নারী বিজ্ঞানী খেতাবে ভূষিত করেন। এই পদক দেওয়া হয়েছে জীববিবর্তন ও ইসলাম,  ক্যান্সার, স্টেম কোষ ও ডায়াবেটিসের জিনোম ওয়াইড গবেষণা সংক্রান্ত কাজে জন্য।.
২০১০ সালে দাজানি ক্লিনটন গ্লোবাল ইনিশিয়েটিভ এর সদস্যপদ লাভ করেন। ২০১৪ সালে দাজানি বিজ্ঞ কাতার পুরস্কার পান এবং ২০১৪ তে রাজা হুসেন পদক এবং ২০০৮ সালে রাজা হুসেন ক্যান্সার সেন্টার ও জীবপ্রযুক্তি ইনস্টিটিউট পুরস্কার পান। ২০১৭ এর অক্টোবরে তিনি হার্ভার্ড বিশ্ববিদ্যালয়ের র‍্যাডক্লিফ ইনস্টিটিউট ফর অ্যাডভান্সড স্টাডি এর ফেলোশিপ অর্জন করেন।
প্রকাশনা এবং বক্তব্য
দাজানি জাতিসংঘের জর্ডান নারী উপদেষ্টা কাউন্সিলের সদস্য। তিনি সায়েন্স ও ন্যাচার সাময়িকীতে বিভিন্ন পিয়ার রিভিউ প্রতিবেদন প্রকাশ করেছেন। তিনি কেমব্রিজ বিশ্ববিদ্যালয়ের সম্মেলনে; ম্যাসাচুসেটস ইনস্টিটিউট অব টেকনোলজি, ম্যাকগিল বিশ্ববিদ্যালয়, এবং ব্রিটিশ কাউন্সিলের বিশ্বাস, সংলাপ সম্মেলনে বক্তব্য দিয়েছেন।
বালিয়াকান্দি উপজেলা
বালিয়াকান্দি বাংলাদেশের ঢাকা বিভাগের রাজবাড়ী জেলার অন্তর্গত একটি উপজেলা।
অবস্থান
বালিয়াকান্দি রাজবড়ী জেলার অন্তর্গত একটি উপজেলা। বালিয়াকান্দির উত্তরে পাংশা উপজেলা, দক্ষিণে ফরিদপুর জেলার মধুখালী উপজেলা, পূর্বে রাজবাড়ী সদর উপজেলা, পশ্চিমে মাগুরা জেলার শ্রীপুর উপজেলা।
প্রশাসনিক এলাকা
ইউনিয়ন সমূহ ৭ টি,
শিক্ষা
শিক্ষাপ্রতিষ্ঠান সমূহ: বালিয়াকান্দি সরকারি কলেজ, মীর মোশাররফ হসেন ডিগ্রী কলেজ,জামালপুর ডিগ্রি কলেজ,বহরপুর ডিগ্রি কলেজ ও আরও কিছু কলেজ রয়েছে।
অর্থনীতি
জনগোষ্ঠীর আয়ের প্রধান উৎস কৃষি ৭১.৪%, অকৃষি শ্রমিক ২.২৭%, শিল্প ০.৪৮%, ব্যবসা ১১.৯%, পরিবহন ও যোগাযোগ ৩.২%, চাকরি ৪.৬৮%, নির্মাণ ০.৯%, ধর্মীয় সেবা ০.১৬%, রেন্ট অ্যান্ড রেমিটেন্স ০.২৭% এবং অন্যান্য ৪.৭৪%।
বিলুপ্ত বা বিলুপ্তপ্রায় ফসলাদি কার্পাস, জাফরান।
প্রধান ফল-ফলাদি আম, কাঁঠাল, নারিকেল, কলা।
ফিলিং স্টেশন
ফিলিং স্টেশন মূলত যাত্রাপথে যানবাহনে জ্বালানি সরবরাহ করে।এছাড়াও, অনেক ফিলিং স্টেশনগুলিতে সুবিধাযুক্ত স্টোর অন্তর্ভুক্ত করা হয়, যা বেশিরভাগ বিল্ডিংয়ের মতো সাধারণত বিদ্যুতের সকেট থাকে; অতএব প্লাগ-ইন বৈদ্যুতিক যানগুলি রিচার্জ করা যায়।ফিলিং স্টেশনগুলিতে পাওয়া স্টোরগুলি সাধারণত ক্যান্ডি, সফট ড্রিঙ্কস, স্ন্যাকস এবং কিছু ক্ষেত্রে, দুধের মতো মুদি আইটেমগুলি সরবরাহ করে।কেউ কেউ প্রোপেন বা বিউটেন ও বিক্রি করে ।
পরিভাষা
"গ্যাস স্টেশন" শব্দটি মার্কিন যুক্তরাষ্ট্র, কানাডা এবং ক্যারিবীয় অঞ্চলে(ইংরেজি) ব্যাপকভাবে ব্যবহৃত হয়, যেখানে জ্বালানি "পেট্রোল" বা "গ্যাস" হিসাবে "গ্যাস পাম্প" হিসাবে পরিচিত। কানাডার কিছু অঞ্চলে, 'গ্যাস বার' শব্দটি ব্যবহৃত হয়। ইংরেজিভাষী বিশ্বের প্রধানত কমনওয়েলথে, জ্বালানি  "পেট্রোল" নামে পরিচিত এবং  এখানে "পেট্রোল স্টেশন" বা "পেট্রোল পাম্প" শব্দটি ব্যবহৃত হয়। যুক্তরাজ্য এবং দক্ষিণ আফ্রিকায়  "গ্যারেজ" এখনও ব্যবহৃত হয়। একইভাবে, অস্ট্রেলিয়ায়, "সার্ভিস স্টেশন"  শব্দটি যে কোনও পেট্রোল স্টেশনকে নির্দেশ করে। জাপানি ইংরেজিতে, সাধারণত ব্যবহৃত শব্দটি হ'ল "পেট্রোল স্ট্যান্ড", যদিও সংক্ষেপে এসএস (সার্ভিস স্টেশনের জন্য) ডাকা হয়। ভারতীয় ইংরেজিতে একে "পেট্রোল পাম্প" বা "পেট্রোল বাঙ্ক" বলা হয়। আমেরিকা এবং অস্ট্রেলিয়ার কিছু অঞ্চলে, অনেক ফিলিং স্টেশনের ডিউটি করার জন্য একটি মেকানিক থাকে, তবে এটি বিশ্বের অন্যান্য অংশে অস্বাভাবিক।
ইতিহাস
যতদূর জানা যায় প্রথম ফিলিং স্টেশনটি ছিল জার্মানির উইসলোচের, সিটি ফার্মাসি। যেখানে বার্থা বেনজ ১৮৮৮ সালে ম্যানহাইম থেকে পাফোরজাইম যাওয়ার প্রথম যাত্রায় অটোমোবাইলের ট্যাঙ্ক পুনরায় পূরণ করতেন। এর অল্প সময়ের মধ্যেই অন্যান্য ফার্মাসিগুলি পার্শ্ব ব্যবসা হিসাবে পেট্রোল বিক্রি করতে শুরু করে । ২০০৮ সাল থেকে 'বার্থা বেনজ মেমোরিয়াল রুট' এর মাধ্যমে এই ইভেন্টটিকে স্মরণ করা হয়।
ডিজাইন এবং কার্যাবলি
প্রায় সব ফিলিং স্টেশনগুলি একই মূলনীতির ওপর নির্মিত, বেশিরভাগ যন্ত্রাংশ ভূগর্ভে স্থাপন করা হয়, সম্মুখে পাম্প মেশিন এবং একটি ভবন পরিষেবা ও অন্যান্য কাজের জন্য। একক বা একাধিক জ্বালানি ট্যাঙ্কে জ্বালানি জমা করে রাখা হয়। সাধারণত এ সকল জ্বালানি ট্যাঙ্ক ভূগর্ভে স্থাপন করা হয়। জ্বালানি সাধারণত একটি ট্যাঙ্কার ট্রাক থেকে ট্যাঙ্কগুলিতে ভর্তি করা হয়। ট্যাঙ্কগুলি থেকে জ্বালানি ভূগর্ভস্থ পাইপগুলির মাধ্যমে বিতরণকারী পাম্পগুলিতে ভ্রমণ করে। প্রতিটি জ্বালানি ট্যাঙ্কের জন্য, সরাসরি অ্যাক্সেস সর্বদা উপলব্ধ থাকতে হবে।
ভূগর্ভস্থ মডুলার ফিলিং স্টেশন
'ভূগর্ভস্থ মডুলার ফিলিং স্টেশন' ফিলিং স্টেশনের একটি নির্মাণ মডেল যা ১৯৯৩ সালে ফিনল্যান্ডের ইউ-কন্ট ওয় লিমিটেড দ্বারা তৈরী ও পেটেন্ট করা হয়েছিল।এর পর একই ব্যবস্থা মার্কিন যুক্তরাষ্ট্রের ফ্লোরিডায় ব্যবহৃত হয়েছিল।
পূর্ব-ইউরোপ এবং বিশেষত সোভিয়েত ইউনিয়নে ১৯৮০ এর দশকে ভূমির উপর মডুলার ফিলিং স্টেশন নির্মিত হয়েছিল, তবে অগ্নিকান্ডে স্টেশনগুলির সুরক্ষার অভাবে সেগুলি ইউরোপের অন্যান্য অংশে নির্মিত হয়নি।
ভূগর্ভস্থ মডুলার ফিলিং স্টেশনের জন্য নির্মাণ ব্যয় হ্রাস পায়, এটি অধিক নিরাপদ।
বিপণন
শেলের মতো কিছু সংস্থা বিশ্বব্যাপী তাদের ব্র্যান্ড ব্যবহার করে ,তবে শেভরন এশিয়া প্যাসিফিক, অস্ট্রেলিয়া এবং আফ্রিকাতে অংশীদার ব্র্যান্ড ক্যালটেক্স এবং ইউরোপ এবং লাতিন আমেরিকার টেক্সাকো ব্র্যান্ড ব্যবহার করে।
এক্সনমোবিল তার এক্সন এবং মবিল ব্র্যান্ডগুলি ব্যবহার করে তবে কানাডায় সর্বাধিক লক্ষণীয়ভাবে এটি 'এসো' নামে পরিচিত।
ব্রাজিলে, প্রধান অপারেটররা হল পেট্রোব্রাস ডিস্ট্রিবুইডোরা এবং ইপিরাঙ্গা। তবে এসো এবং শেলও উপস্থিত আছে ব্রাজিলে।
যুক্তরাজ্যে, দুটি বৃহত্তম হলেন বিপি এবং শেল।
"বিগ ফোর" সুপারমার্কেট চেইন, মরিসনস, সাইনসবারিস, আসদা এবং টেসকো, সমস্তই ফিলিং স্টেশন পরিচালনা করে, পাশাপাশি দ্য-অপারেটিভ গ্রুপ এবং ওয়েটরোজের মতো কিছু ছোট সুপারমার্কেট পরিচালনা করে।
' ইন্ডিয়ান অয়েল' ভারতে প্রায় ১৫০০০ ফিলিং স্টেশন পরিচালনা করে।
জ্বালানির দাম
জ্বালানির দাম প্রক্রিয়াজাতকরণ ও বিতরণ ব্যয়, স্থানীয় চাহিদা, স্থানীয় মুদ্রার শক্তি, স্থানীয় কর আদায় এবং জ্বালানির উৎস এর মত বিষয়ের ওপর নির্ভর করে ।
যেহেতু জ্বালানি বিশ্বব্যাপী লেনদেন হয়, তাই বাণিজ্যের দামও একই রকম।
ভোক্তাদের দ্বারা প্রদত্ত মূল্যটি মূলত জাতীয় মূল্য নীতি প্রতিফলিত করে। কিছু অঞ্চল, যেমন ইউরোপ এবং জাপান, পেট্রোল (পেট্রোল) এর উপর বেশি শুল্ক আরোপ করে; সৌদি আরব এবং ভেনিজুয়েলার মতো অন্যরা ব্যয়কে ভর্তুকি দেয়।
রাজবাড়ী সদর উপজেলা
রাজবাড়ী সদর উপজেলা বাংলাদেশের রাজবাড়ী জেলার অন্তর্গত একটি উপজেলা। নদীর দক্ষিণ ও পশ্চিমে বিস্তৃত রাজবাড়ী জেলার সদর উপজেলা ঢাকা বিভাগের অন্তর্গত।
অবস্থান ও আয়তন
রাজবাড়ী সদর উপজেলার আয়তন ৩১৩ বর্গ কিমি। অবস্থান: ২৩°৩৫´ থেকে ২৩°৪৯´ উত্তর অক্ষাংশ এবং ৮৯°৩৫´ থেকে ৮৯°৪৫´ পূর্ব দ্রাঘিমাংশ। এই উপজেলার উত্তরে পদ্মা নদী, পাবনা জেলার সুজানগর উপজেলা ও বেড়া উপজেলা, দক্ষিণে ফরিদপুর জেলার ফরিদপুর সদর উপজেলা ও মধুখালী উপজেলা, পূর্বে রাজবাড়ী জেলার গোয়ালন্দ উপজেলা ও ফরিদপুর জেলার ফরিদপুর সদর উপজেলা, পশ্চিমে পাংশা উপজেলা ও বালিয়াকান্দি উপজেলা অবস্থিত।
প্রশাসনিক এলাকা
নির্বাচনী এলাকাঃ রাজবাড়ী -১ থানাঃ ০১ টি পৌরসভাঃ ০১টি ইউনিয়নঃ ১৪টি
পৌরসভা:
শিক্ষা প্রতিষ্ঠান
শিক্ষা বিষয়ক তথ্য :
শিক্ষার হার 56.1% পূরুষ শিক্ষার হার 58.1% মহিলা শিক্ষার হার 55.0% মহাবিদ্যালয় ০৩টি কলেজিয়েট স্কুল ০২টি সরকারী মাধ্যমিক বিদ্যালয় ০২টি বেসরকারী মাধ্যমিক বিদ্যালয় ২৯টি বেসরকারী নিম্নমাধ্যমিক বিদ্যালয় ০৮টি সরকারী প্রাথমিক বিদ্যালয় 135টি বেসরকারী প্রাথমিক বিদ্যালয় ৪২টি কমিউনিটি বিদ্যালয় ০৩টি মাদ্রাসার সংখ্যা কামিল ০১টি ফাজিল ০৬টি দাখিল ১১টি এবতেদায়ী ০৫টি হাফিজিয়া ০৬টি টেকনিক্যাল স্কুল ও কলেজ : সরকারী ০১ বেসরকারী ০২টি ইংলিশ মিডিয়াম স্কুল ০২ টি কিন্ডার গার্ডেন ০৯টি মসজিদ ৩৬৩টি মন্দির ১২৬টি গির্জা ০২টি পাবলিক লাইব্রেরী ০১টি ইসলামিক ফাউন্ডেশন ০১টি শিল্পকলাএকাডেমী ০১টি
তিনটহরী ইউনিয়ন
তিনটহরী বাংলাদেশের খাগড়াছড়ি জেলার অন্তর্গত মানিকছড়ি উপজেলার একটি ইউনিয়ন।
আয়তন
৪৯.৮২ বর্গ কি:মি: (প্রায়)
জনসংখ্যা
১৮,৩৯৪ (২০১১ সালের আদম শুমারী অনুসারে)
অবস্থান ও সীমানা
মানিকছড়ি উপজেলার দক্ষিণ-পূর্বাংশে তিনটহরী ইউনিয়নের অবস্থান। এ ইউনিয়নের পশ্চিমে যোগ্যাছোলা ইউনিয়ন, উত্তরে মানিকছড়ি ইউনিয়ন, পূর্বে লক্ষ্মীছড়ি উপজেলার দুল্যাতলী ইউনিয়ন ও লক্ষ্মীছড়ি ইউনিয়ন এবং দক্ষিণে চট্টগ্রাম জেলার ফটিকছড়ি উপজেলার কাঞ্চননগর ইউনিয়ন ও পাইন্দং ইউনিয়ন অবস্থিত।
প্রশাসনিক কাঠামো
তিনটহরী ইউনিয়ন মানিকছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মানিকছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
শিক্ষা প্রতিষ্ঠান
সরকারী/বেসরকারী প্রাথমিক বিদ্যালয় ১৪টি, মাধ্যমিক বিদ্যালয়: ২টি, মাদ্রাসা: ২টি (হাফেজিয়া)
যোগাযোগ ব্যবস্থা
খাগড়াছড়ি চট্টগ্রাম মহাসড়ক সংলগ্ন, তিনটহরী গুচ্ছগ্রাম বাজারের পূর্ব পার্শ্বে
বৈষম্য
থাম্ব|বৈষম্য কী? বৈষম্য বলতে মানুষের মধ্যে এমন পার্থক্যকরণকে বোঝানো হয় যা তার গোষ্ঠী, শ্রেণী বা অন্যান্য ক্যাটাগরির উপর ভিত্তি করে করা হয়। জাতি, লিঙ্গ, বয়স, ধর্ম, অক্ষমতা সেইসাথে অন্যান্য ক্যাটাগরির ভিত্তিতে মানুষ বৈষম্যের শিকার হতে পারে। বৈষম্য বিশেষত তখনই ঘটে যখন ব্যক্তিবিশেষ বা গোষ্ঠীবিশেষের সাথে নির্দিষ্ট গোষ্ঠী বা সামাজিক বিভাগে তাদের প্রকৃত বা অনুভূত সদস্যতার ভিত্তিতে এমন অন্যায়ভাবে আচরণ করা হয় যা অন্য লোকেদের তুলনায় খারাপ আচরণ হিসেবে প্রতীয়মান হয়। এর মধ্যে অন্তর্ভুক্ত রয়েছে নির্দিষ্ট গোষ্ঠীর সদস্যদেরকে অন্য গ্রুপের সদস্যদের জন্য উপলব্ধ সুযোগ বা বিশেষাধিকার থেকে সীমাবদ্ধ করা।
বিশ্বের সমস্ত অংশে অনেক দেশ এবং প্রতিষ্ঠানে বৈষম্যমূলক ঐতিহ্য, নীতি, ধারণা, অনুশীলন এবং আইন বিদ্যমান এবং সেই অঞ্চলগুলিতেও বৈষম্য বিদ্যমান যেখানে বৈষম্যকে সাধারণত ঘৃণা করা হয়। কিছু কিছু স্থানে, যারা বর্তমান বা অতীতে বৈষম্যের শিকার হয়েছে বলে মনে করা হয় তাদের উপকার করার জন্য কোটার মতো প্রচেষ্টা ব্যবহার করা হয়েছে। এই প্রচেষ্টাগুলি প্রায়ই বিতর্কের সম্মুখীন, এবং কখনও কখনও এগুলো পাল্টা বৈষম্য বলে অভিহিত হয়।
ব্যুৎপত্তি
সংস্কৃত বিশেষ্য বৈষম্য অর্থ পার্থক্য, প্রভেদ; অসমতা। সংস্কৃত বিশেষণসম [√সম্+অ] শব্দের সাথে সংস্কৃত বি উপসর্গযোগে সাধিত বিষম (বি+সম্; উচ্চারণ: /বিশমো/ অথবা /বিশম্/) বিশেষ্য এবং বিশেষণ উভয়ই সিদ্ধ। বিশেষ্য অর্থে বিষম [উচ: /বিশমো/] কাব্যালংকারবিশেষকে বোঝানো হয়; অন্যদিকে বিশেষণার্থে বিষম [উচ: /বিশমো/] অসম; তরঙ্গায়িত; বিজোড় অর্থে ব্যবহৃত হয়। তদুক্ত শব্দের সাথে ব্যাঞ্জন ধ্বনি য এর ব্যঞ্জন সন্ধিসাধনের মাধ্যমে বৈষম্য বিশেষ্য পদের উৎপত্তি।
ইংরেজিতে উক্ত অর্থে বৈষম্য শব্দের পরিভাষা হল Discrimination। এটি ১৭ শতকের গোড়ার দিকে ইংরেজি ভাষায় আবির্ভূত হয়। ল্যাটিন ক্রিয়াপদ discernere থেকে discrimen, তা থেকে discriminare ক্রিয়াপদ, এবং এই ক্রিয়াপদ থেকে discriminat (দিসক্রিমিনাত) শব্দের উৎপত্তি যার অর্থ- 'distinguished between, আপছে পৃথককৃত'। আমেরিকান গৃহযুদ্ধের পর থেকে শুধুমাত্র জাতিগত ভিত্তিতে একজন ব্যক্তির প্রতি পক্ষপাতমূলক আচরণ বোঝার জন্য "discrimination" শব্দটি আমেরিকান ইংরেজিতে বিবর্তিত হয়, পরে একটি নির্দিষ্ট সামাজিকভাবে অবাঞ্ছিত গোষ্ঠী বা সামাজিক বিভাগে সদস্যপদ হিসাবে সাধারণীকরণ করা হয়। শব্দের এই অর্থটি প্রায় সর্বজনীন হওয়ার আগে, এটি বিচক্ষণতা, কৌশল এবং সংস্কৃতির প্রতিশব্দ হিসেবে ব্যবহৃত হত যেমন "taste and discrimination", সাধারণত এটি প্রশংসনীয় বৈশিষ্ট্য।
সংজ্ঞা
এটি একটি তুলনামূলক সংজ্ঞা। বৈষম্যমূলক আচরণ করার জন্য কোনও ব্যক্তির আসলে ক্ষতি করতে হতো না। কিছু কারণে তাদের কেবল অন্যের চেয়ে খারাপ আচরণ করা দরকার।যদি কেউ এতিম শিশুদের সহায়তা করার জন্য অনুদান দেওয়ার সিদ্ধান্ত নেয়, তবে স্বজাতিবাদী মনোভাবের কারণে কৃষ্নবর্ণ (কালো) বাচ্চাদের কম দান করার সিদ্ধান্ত নেয়, তবে তারা যে বৈষম্যমূলক আচরণ করে তারা প্রকৃত পক্ষে লাভবান হওয়ার কারণে বৈষম্যমূলক আচরণ করবে এই দান। এই বৈষম্যের পাশাপাশি অত্যাচার এর উৎস হিসাবে বিকাশ ঘটে। এটা হচ্ছে কাউকে এত 'আলাদা' হিসাবে স্বীকৃতি দেওয়ার ক্রিয়াটির সাথে সমান যে তারা অমানবিক ও অবজ্ঞাপূর্ণ আচরণ করে। যদি আমরা সহজে উপস্থাপন করি বৈষম্যকে,তাহলে বলতে পারি:বৈষম্য বলতে একজন ব্যক্তিকে কে সে কারণে বা তারা নির্দিষ্ট বৈশিষ্ট্যের অধিকারী হওয়ার কারণে অন্যায় আচরণ করে।
1.বাস্তবসম্মত প্রতিযোগিতা স্ব-স্বার্থ দ্বারা পরিচালিত হয় এবং গোষ্ঠী-এর জন্য বস্তুগত সম্পদ (যেমন, খাদ্য, অঞ্চল, গ্রাহক) অর্জনের লক্ষ্যে হয় (যেমন, স্ব-সহ তার সদস্যদের আরও বেশি সংস্থান অর্জনের জন্য একটি গোষ্ঠীকে সমর্থন করে) ।
2.সামাজিক প্রতিযোগিতা আত্মসম্মানের প্রয়োজন দ্বারা পরিচালিত হয় এবং গোষ্ঠীর তুলনায় গোষ্ঠীর জন্য একটি ইতিবাচক সামাজিক মর্যাদা অর্জনের লক্ষ্যে হয় (যেমন, একটি গোষ্ঠীর বাইরে থেকে আরও ভাল করার জন্য একটি গোষ্ঠীর পক্ষে হয়)।
3.সম্মতিসূচক বৈষম্য নির্ভুলতার প্রয়োজনীয়তার দ্বারা পরিচালিত হয় এবং স্থিতিশীল এবং বৈধ আন্তঃগোষ্ঠী স্থিতি শ্রেণিবিন্যাসকে প্রতিফলিত করে (উদাঃ, গোষ্ঠীতে একটি উচ্চ-মর্যাদার পক্ষে, কারণ এটি উচ্চ মর্যাদা)।
লক্ষ্মণসেন
গৌড়েশ্বর লক্ষ্মণ সেন (১১৭৮-১২০৬ খ্রি:) মধ্যযুগীয় বাংলার সেন রাজবংশের চতুর্থ রাজা। তিনি ১১৭৮ হতে ১২০৬ খ্রীষ্টাব্দ পর্যন্ত শাসন করেন। তার পূর্বসূরী ছিলেন তার পিতা বল্লাল সেন। তার মন্ত্রী ছিলেন হলায়ূধ। লক্ষ্মণ সেন তার রাজত্বকে কামরূপ (বর্তমানে অসম), কলিঙ্গ (বর্তমান উড়িষ্যা), কাশী,প্রয়াগরাজ এবং দিল্লী পর্যন্ত বিস্তৃত করেন। ১২০৩ খ্রীষ্টাব্দে দিল্লী সালতানাতের তুর্কী সেনা ইখতিয়ার উদ্দিন মুহম্মদ বখতিয়ার খলজীর বাহিনীর হাতে গৌড় আক্রান্ত হলে লক্ষণ সেন পূর্ব বঙ্গের মুন্সিগঞ্জের বিক্রমপুরে আশ্রয় গ্রহণ করেন। সেখানে তার পুত্ররা আরও কিছুদিন শাসন অব্যাহত রাখে। সাহিত্যেকর্মে তাঁর উৎসাহ ছিল। তিনি তার বাবা বল্লাল সেন ('দানসাগর' ও 'অদ্ভুতসাগর')-এর  অসম্পূর্ণ গ্রন্থ ‘অদ্ভুত সাগর’ সমাপ্ত করেন। লক্ষণ সেন ১১১৯ খ্রিস্টাব্দে সিংহাসন আরোহণ করেন এবং এই সালেই লক্ষণাব্দ বা লক্ষণ সম্বৎ প্রচলন করেন।
কামরূপ রাজ্য জয়
পিতামহ বিজয় সেন এর সেনাপতি হিসেবে খুব অল্প বয়সে লক্ষ্মণ সেন কামরূপ রাজ্য আক্রমণ করেন । লক্ষ্মনের আক্রমণে কামরুপ রাজ্য়ের রাজা ভীত হয়ে লক্ষ্মসেনের বশ্যতা স্বীকারে বাধ্য হন। ধারণা করা হয় যে, বিজয়সেন কামরুপের রাজাকে বিতাড়িত করেন । পরবর্তীতে রাজা লক্ষ্মণসেন কামরূপ রাজ্য সম্পূর্ণভাবে বিজয় সম্পন্ন করেন।
কলিঙ্গ/উড়িষ্যা রাজ্য জয়
লক্ষ্মসেনের ভাওয়াল রাজ্য ও মাধাইনগর (মালদহ) লিপি থেকে জানা যায়-লক্ষ্মণসেন যৌবনে কলিঙ্গ দেশ বা উড়িষ্যা অভিযান পরিচালনা করেন। লক্ষ্মণসেন পিতামহ বিজয় সেনের সঙ্গে কলিঙ্গ অভিযানে অংশগ্রহণ করে সফল হন। পরবর্তীতে কলিঙ্গ দেশ সেন সাম্রাজ্যের অধিকারে আসে ।
গাহড়বাল রাজপুতদের পরাজয়/ গয়া ও কনৌজ বিজয়
বিজয়সেন ইতঃপূর্বে উত্তর ভারতে নৌ-অভিযানের মাধ্যমে গাহড়বাল অভিযান করেছিলেন। সেন শাসনামলে গাহড়বাল রাজপুত রাজাদের সঙ্গে সেনদের সম্পর্ক ভালো ছিল না এবং প্রতিদ্বন্দীতাপূর্ণ ছিল। লক্ষ্মনসেন গাহড়বাল রাজপুত রাজা জয়চন্দ্র সিংকে পরাজিত করে গয়া থেকে কনৌজ পর্যন্ত অঞ্চল নিজের সাম্রাজ্যের অন্তর্ভুক্ত করেন ।
বানিয়াচং উপজেলা
বানিয়াচং বাংলাদেশের সিলেট বিভাগের হবিগঞ্জ জেলার একটি উপজেলা। এটি বাংলাদেশের হবিগঞ্জ জেলার একটি প্রশাসনিক এলাকা।বানিয়াচং গ্রাম এশিয়ার বৃহত্তম এবং জনবহুল গ্রাম।
অবস্থান ও আয়তন
এই উপজেলার অবস্থান 24.5417°N, 91.3333°W। উপজেলাটি আয়তন ৪৮২.৪৬ বর্গ কিলোমিটার। এই উপজেলার উত্তরে সুনামগঞ্জ জেলার শাল্লা উপজেলা, দিরাই উপজেলা ও আজমিরীগঞ্জ উপজেলা, দক্ষিণে হবিগঞ্জ সদর উপজেলা ও লাখাই উপজেলা, পূর্বে হবিগঞ্জ সদর উপজেলা ও নবীগঞ্জ উপজেলা এবং পশ্চিমে আজমিরীগঞ্জ উপজেলা, কিশোরগঞ্জ জেলার মিঠামইন উপজেলা ও অষ্টগ্রাম উপজেলা।
নামকরণ
বানিয়াচং এর নামকরণ সম্পর্কে বহু মতভেদ রয়েছে। তবে অনেকের মতে বানিয়াচং এর পুটিয়াবিল নামে একটি প্রকান্ড বিল ছিল। এই বিলে নানা জাতীয় পাখি বসবাস করত। বানিয়া নামে এক শিকারী এই বিলে একটি চাঙ নির্মাণ করে পাখি শিকার করত। কালক্রমে এই বিলটি প্রাকৃতিক কারণে ভরাট হয়ে গেলে বহু উচ্চ বৃক্ষলতাদিপূর্ণ ভূমিতে পরিবর্তিত হয়। এ ‘বানিয়া’ ও ‘চাঙ’ শব্দ থেকে বানিয়াচং নামের উৎপত্তি বলে অনেকে মনে করেন।
পাকিস্তান আমল
ব্রিটিশ আমল এবং পাকিস্তান আমলে (জেনারেল আইয়ুব খানের শাসন পূর্ববর্তী সময়ে) থানার প্রাঙ্গণ সকল সরকারি অনুষ্ঠানের কেন্দ্রস্থল ছিল। সেখানে বিভিন্ন দিবস উদ্‌যাপন করা হতো। ১৪ই আগস্ট পাকিস্তানের স্বাধীনতা দিবসের কর্মসূচী এবং ঐ দিবস উপলক্ষে রাতের জমজমাট সাংস্কৃতিক অনুষ্ঠান থানা প্রাঙ্গণেই অনুষ্ঠিত হতো। ১৯৬০ খ্রিস্টাব্দে বানিয়াচঙ্গ থানাকে ’ভিলেজ এইড’ প্রোগ্রামের অন্তর্ভুক্ত করা হয়। ভিলেজ এইড প্রোগ্রামের সদর দপ্তর বড়বাজার সংলগ্ন ৩ নং কাঁচারী বাড়ীতে স্থাপন করা হয়। এ প্রোগ্রামের আয়ু বছর তিনেকেরও কম ছিল। তবে প্রোগ্রাম চলাকালীন ৩ নং কাঁচারী বাড়ী তথা প্রোগ্রামের সদর দপ্তর বিভিন্ন অনুষ্ঠানের কেন্দ্রবিন্দুতে পরিণত হয়। ভিলেজ এইড প্রোগ্রাম পরিত্যক্ত হলে থানায় সার্কেল অফিসারের পদ সৃষ্টি করা হয়। বানিয়াচঙ্গে সার্কেল অফিসারের দপ্তর প্রাথমিক ভাবে ডাক বাংলায় স্থাপন করা হয়। পরে কুমিল্লা সমবায় মডেলের বাস্তবায়নের কর্মসূচী হিসাবে থানা সদর গুলোতে থানা ট্রেনিং এন্ড ডেভেলপমেন্ট কমপ্লেক্স বা টি.টি.ডি.সি. স্থাপন করার সময় সার্কেল অফিসারে দপ্তর দত্তপাড়ায় স্থানান্তর করা হয়। তখন থেকে থানার পরিবর্তে টি.টি.ডি.সি. সকল সরকারি কর্মকাণ্ডের কেন্দ্রবিন্দু হিসেবে চিহ্নিত হয়ে আসছে। পরে এই টি.টি.ডি.সি. উপজেলা সদরে পরিণত হয়।
মুক্তিযুদ্ধে বানিয়াচং
বৃহত্তর সিলেট অঞ্চলের মুক্তিযুদ্ধ সংগঠনে হবিগঞ্জের নেতৃবৃন্দ অগ্রণী ভূমিকা পালন করেন। যুদ্ধ শুরু হওয়ার পূর্বে এডভোকেট মোস্তফা আলী এমএনএ, কমান্ড্যান্ট মানিক চৌধুরী এমএনএ, লেঃ কর্ণেল (অব.) এম.এ. রব এমএনএ, গোপাল কৃষ্ণ মহারত্ন এমপি, এনামুল হক মোস্তফা শহীদ এমপিএ, মৌলানা আসাদ আলী এমপিএ, ডা. আবুল হাসিম এমপিএ, আব্দুল আজিজ চৌধুরী এমপিএ, এডভোকেট আফছর আহমদ, এডভোকেট চৌধুরী আব্দুল হাই, এডভোকেট সৈয়দ আফরোজ বখত, এডভোকেট মো. জনাব আলী, শ্রী কৃপেন্দ্র বর্মণ, মো. ইয়াকুত চৌধুরী প্রমুখের সমন্বয়ে গঠিত হয় সর্বদলীয় সংগ্রাম পরিষদ। এই পরিষদের সমন্বয়ক হিসাবে গঠিত হয় ছাত্র সংগ্রাম পরিষদ।
বাংলাদেশ আমল
১৯৮২ খ্রিস্টাব্দের ১৫ তারিখে বানিয়াচঙ্গ থানাকে দেশের অন্যান্য থানার মতো প্রথমে মান-উন্নীত থানা এবং পরে উপজেলায় পরিণত করা হয়। তদানীন্তন উপ-প্রধান সামরিক আইন প্রশাসক ও নৌবাহিনীর তদানীন্তন প্রধান রিয়ার এডমিরাল এম. এ. খান হেলিকপ্টার যোগে বানিয়াচঙ্গ এসে এক অনুষ্ঠানের মধ্য দিয়ে বানিয়াচঙ্গ থানার মান-উন্নয়নের সরকারি ঘোষণা প্রকাশ করেন এবং সরকারী আদেশটি বানিয়াচঙ্গের প্রথম টি.এন.ও. বাবু বিকাশ চৌধুরীর নিকট হস্তান্তর করেন।
প্রশাসনিক এলাকা ও কর্মকাণ্ড
বানিয়াচং থানা (বর্তমানে উপজেলা) ১৭৯০ সালে প্রতিষ্ঠিত হয় এবং ১৯৩৪ সালে একটি জেলার একটি মহকুমায় রূপান্তরিত হয়।
বানিয়াচং উপজেলা ১৫টি ইউনিয়ন পরিষদ নিয়ে গঠিত। এগুলো হলো: বড়ইউড়ি, দক্ষিণ পশ্চিম বানিয়াচং, দক্ষিণ পূর্ব বানিয়াচং, দৌলতপুর, কাগাপাশা, খাগাউড়া, মকরমপুর, মান্দারী, মুরাদপুর, পাইলার কান্দি, পুখরা, সুজাতপুর, সুবিদপুর, উত্তর পশ্চিম বানিয়াচং এবং উত্তরপুর বানিয়াচং। এই ইউনিয়ন পরিষদ ২৩৭টি মৌজা এবং ৩৫৯টি গ্রামে বিভক্ত।
বানিয়াচং উপজেলায় বর্তমানে ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বানিয়াচং থানার আওতাধীন।
ভূপ্রকৃতি
১৯২ বর্গমাইল আয়তন বিশিষ্ট এই উপজেলাটি হাওর দ্বারা বেষ্টিত।
ভাষা
এই উপজেলার সাধারণ ভাষা বাংলা। তবে এই উপজেলায় বাংলা ভাষার দুটি কথ্য রূপ রয়েছে। একটি হল চওড়া ভাষা। যারা সাধারণত হাওড় এলাকায় বসবাস করেন এটি তাদের ভাষা। এটিকে সাধারণ ভাষা বলা যায়; যেমন- কেমন আছেন।
উৎসব
এই উপজেলা একটি কৃষি নির্ভর উপজেলা হওয়ায় এদের উৎসবও হয় কৃষি নির্ভর। যেমন: নবান্ন, পহেলা বৈশাখ, রথ মেলা ইত্যাদি।
খেলাধুলা
বানিয়াচং উপজেলা এশিয়া মহাদেশের সবচয়ে বড় গ্রাম হওয়ায় এই উপজেলায় গ্রামীণ খেলার প্রচলন বেশি রয়েছে; যেমন- সাতছাড়া, লাটিম, হা-ডু-ডু, ফুটবল, ইসিং বিসিং, মারবেল, ছোয়াছোয়ি, ক্রিকেট, লাঠি খেলা, রাখাল খেলা ইত্যাদি। বানিয়াচং এর প্রাচীন স্পোর্টিং ক্লাবদের মধ্যে এ পর্যন্ত যেসকল স্পোর্টিং ক্লাবের নাম উল্লেখযোগ্য সেগুলি হল: আমবাগান স্পোর্টিং ক্লাব (১৯২৯), নওজোয়ান স্পোর্টিং ক্লাব (১৯৩৪), জুয়েল স্পোর্টিং ক্লাব,  গ্রীনগার্ডস স্পোর্টিং ক্লাব, ইলাভেন সোলজার্স (১৯৮৮), সূর্যসেনা ক্রীড়া চক্র (১৯৭৬), প্রগতি ক্রীড়া চক্র (১৯৭৪) প্রভৃতি। এছাড়াও অনেক ক্রীড়া সংগঠনের অস্তিত্ব পাওয়া যায়।
এককালে বানিয়াচং ছিল বৃহত্তর সিলেট তথা আসাম ও বঙ্গদেশের খেলাধুলার এক উল্লেখযোগ্য পীঠস্থান। উপমহাদেশের শ্রেষ্ঠ খেলোয়াড় বি রায় চৌধুরী (ভূপেন্দ্র চৌধুরী, ১৯১৩-১৯৯২), এসকে চৌধুরী (১৯১৫-১৯৭৮) এই গ্রামের সন্তান। উল্লেখ্য বি রায় চৌধুরী ছিলেন ঢাকা একাদশের সেরা খেলোয়াড়, মোহনবাগান স্পোর্টিং ক্লাবের সাধারণ সম্পাদক ও উপমহাদেশের সেরা লেফট আউট। আগরতলা স্পোর্টিং ক্লাবের প্রতিষ্ঠাতা সম্পাদক, আসাম প্রদেশ স্পোর্টস এসোসিয়েশনের প্রতিষ্ঠাতা সম্পাদক, গৌহাটি মহারানা স্পোর্টিং ক্লাবের প্রতিষ্ঠাতা সম্পাদক।
শিক্ষা
থাম্ব|alt=এল আর সরকারী উচ্চ বিদ্যালয়|এল আর সরকারী উচ্চ বিদ্যালয় বানিয়াচংয়ে ১টি সরকারি কলেজ সহ মোট ৩ টি কলেজ রয়েছে। ১টি সরকারি বালক ও ১টি বালিকা উচ্চ বিদ্যালয় সহ ২২ টি উচ্চ বিদ্যালয় রয়েছে।
অর্থনীতি
বানিয়াচং উপজেলা হাওর এলাকা হওয়ায় এখানে ৯০% জমিতে এক ফসল জন্মে। তাই এই উপজেলার ৯০% লোক কৃষির উপর নির্ভরশীল। বাকিদের অধিকাংশই প্রবাসী।
ফিদা এম. কামাল
'''ফিদা এম. কামাল''' একজন বাংলাদেশী আইনজীবী এবং বাংলাদেশের সাবেক অ্যাটর্নি জেনারেল।
পেশা
ফিদা এম. কামাল প্রাক্তন অতিরিক্ত অ্যাটর্নি জেনারেল। তিনি ২০০৭ সালের জানুয়ারি থেকে ২০০৮ সালের জুলাই পর্যন্ত বাংলাদেশের অ্যাটর্নি জেনারেল ছিলেন। তিনি সেনাবাহিনী সমর্থিত তত্ত্বাবধায়ক বাংলাদেশের সরকারের সাথে মতবিরোধের কারণে পদত্যাগ করেছেন।
গোয়ালন্দ উপজেলা
গোয়ালন্দ বাংলাদেশের রাজবাড়ী জেলার অন্তর্গত একটি ঐতিহাসিক উপজেলা।
প্রশাসনিক এলাকা
পৌরসভা ১টি-
গোয়ালন্দ পৌরসভা
ইতিহাস
১৮ শতাব্দীর শেষভাগে কুঁশাহাটা ঘাটে গোয়ালন্দের গোরাপত্তন হয়। দৌলতদিয়া ইউনিয়নের কুঁশাহাট মৌজার পার্শ্বেই ছোট গোয়ালন্দ নামের একটি ছোট মৌজার সন্ধান পাওয়া যায় যা পাবনা জেলার সীমান সংলগ্ন পদ্মা যমুনার সীমা রেখার কাছাকাছি । পদ্মা যমুনার যৌবন জৌলুসের দিনে এক জীঘাংসু প্রকৃতির জলদস্যুর বিচরণ ছিল এ অঞ্চলে। গঞ্জালিশ নামের এ জলদস্যু পদ্মা মেঘনা যমুনায় ডাকাতি করে বেড়াত, যতদূর জানা যায় তার নামানুসারেই গঞ্জালিশ থেকে কালক্রমে গোয়ালন্দ নামের উৎপত্তি । গোয়ালন্দ ঘাটে গ্যাঞ্জেল ঘাট নামক স্থানে অতীতে জাহাজ নোঙ্গর করা হতো। এ পর্যন্ত ১১ বার নদী ভাঙ্গন/চর পড়ার কারণে গোয়ালন্দ ঘাট স্থানান্তরিত করা হয়েছে।
জনসংখ্যার উপাত্ত
জনসংখ্যাঃ ১,৩৮,২৫৭ জন। ঘনত্বঃ ৭৮৭ জন প্রতিবর্গ কিলোমিটার
শিক্ষা
98.8%
উল্লেখযোগ্য ব্যক্তিত্ব
আবু তালেব মোল্লা
গাংনী উপজেলা
গাংনী বাংলাদেশের মেহেরপুর জেলার অন্তর্গত একটি উপজেলা। ১৯৮৪ সালের ২৪ ফেব্রুয়ারি একে উপজেলা হিসেবে ঘোষণা করা হয়।
অবস্থান ও আয়তন
গাংনী নামের সাথে যুক্ত হয়ে আছে এ অঞ্চলের ভৌগোলিক পরিবেশের পরিচয়। গাংনী পদটিই এখানে প্রধান। নদী বা নদীর মৃতপ্রায় ধারাকে এ এলাকার মানুষ গাং বা গাঙ বলে। অনুমান করা হয় যে, গাঙ্গেয় অববাহিকার এ এলাকায় প্রথম বসতি স্থাপনকারী মানুষেরা অন্যদের বসবাসে উদ্বুদ্ধ করার জন্য ‘এ এলাকায় গাং অর্থাৎ নদী নেই’- এমন ঘোষণা দেয়। ‘গাং নেই’ পরবর্তীকালে হয়ে যায়- ‘গাংনী’। এ এলাকার মানুষেরা নেই বুঝাতে ‘নি’ উচ্চারণ করে। গাংনী নামকরণে ভিন্ন আর একটি যুক্তিও পাওয়া যায়। পশ্চিমে কাজলা নদী এবং পূর্বে মাথাভাঙ্গা নদীর মধ্যবর্তী দোয়ার অঞ্চলে এ থানার অবস্থান। সেই অর্থে এ নদীর প্রধান উৎস গঙ্গা। গঙ্গার কন্যা মনে করার কারণে খরস্রোতা মাথাভাঙ্গাকে একসময় এ এলাকার মানুষ ‘গাংগীনি’ বলে ডাকত। গাংগীনি থেকে গাঙ্গনী বা গাংনী শব্দের উৎপত্তি। গাংনী নামকরণে মুলত এ অঞ্চলের নদী সম্পৃক্ততার পরিচয় ফুটে উঠেছে।